изменя, както следва:
 а)
 буква а) се заменя със следното:
 „а)
 Заявление за издаване, потвърждаване на валидността или подновяване на свидетелства за летателна правоспособност и свързаните с тях квалификации и сертификати, както и за всякакви изменения по тях, се подава до компетентния орган под форма и по начин, установени от този орган. Към заявлението се прилагат доказателства, че кандидатите отговарят на изискванията за издаване, потвърждаване на валидността или подновяване на свидетелството за летателна правоспособност или сертификата и свързаните с него квалификации или заверки, предвидени в настоящото приложение (Част FCL) и в приложение IV (Част MED).“;
 б)
 буква б) се заменя със следното:
 „б)
 Освен ако е посочено друго в настоящото приложение, всички ограничения или разширения на правата, предоставени от свидетелството за летателна правоспособност, квалификацията или сертификата, се заверяват от компетентния орган в свидетелството за летателна правоспособност или сертификата.“;
 в)
 буква г) се заменя със следното:
 „г)
 Притежателите на свидетелство за летателна правоспособност подават заявления съгласно буква а) до компетентния орган, определен от държавата членка, в която са били издадени техните свидетелства за летателна правоспособност в съответствие с настоящото приложение (Част FCL), приложение III (Част BFCL) към Регламент (ЕС) 2018/395 на Комисията или приложение III (Част SFCL) към Регламент за изпълнение (ЕС) 2018/1976 на Комисията, според случая.“;
 г)
 добавят се следните нови букви д) и е):
 „д)
 Притежателите на свидетелство за летателна правоспособност, издадено в съответствие с настоящото приложение (Част FCL), могат да подадат заявление до компетентния орган, определен от друга държава членка, за смяна на компетентния орган за всички притежавани свидетелства за летателна правоспособност, както е посочено в буква г).
 е)
 Кандидатът подава заявление за издаване на свидетелство за летателна правоспособност, квалификация или сертификат не по-късно от 6 месеца след успешното преминаване на проверка на уменията или оценка на компетентността.“;
 (3)
 в точка FCL.020, буква б) се заменя със следното:
 „б)
 Преди първия си самостоятелен полет обучаемият пилот трябва да е навършил поне 16 години.“;
 (4)
 точка FCL.025, буква в), подточка 1 се изменя, както следва:
 а)
 подточка i) се заменя със следното:
 „i)
 за издаването на свидетелство за летателна правоспособност за леки ВС или на любител пилот — за период от 24 месеца;“;
 б)
 ii) и iii) се заменят със следното:
 „ii)
 за издаването на свидетелство за правоспособност на професионален пилот или квалификация за полети по прибори (IR) — за период от 36 месеца;
 iii)
 за издаването на основна квалификация за полети по прибори (BIR) — за неограничен срок.
 Сроковете, предвидени в подточки i) и ii), започват да текат от деня, в който пилотите преминат успешно изпита по теоретична подготовка в съответствие с буква б), подточка 2.“;
 (5)
 в точка FCL.030 се добавя следната буква в):
 „в)
 За издаване на BIR кандидатът за проверка на уменията първо трябва да завърши всички обучителни модули и да бъде препоръчан за проверка на уменията от ATO. ATO предава на проверяващия неговите документи за обучението.“;
 (6)
 в точка FCL.035, буква б) се заменя със следното:
 „б)
 Признаване на теоретични познания
 1)
 На кандидати, преминали успешно изпита по теоретична подготовка за свидетелство за правоспособност